b"\n_START_ARTICLE_\nLiubov Ieg\xc3\xb3rova\n_START_SECTION_\nBiografia\n_START_PARAGRAPH_\nVa n\xc3\xa9ixer el 5 de maig de 1966 a la poblaci\xc3\xb3 de S\xc3\xa8versk, situada a la prov\xc3\xadncia de Tomsk, que en aquells moments formava part de la Uni\xc3\xb3 Sovi\xc3\xa8tica i que avui en dia forma part de R\xc3\xbassia. Fou membre del Partit Comunista de la Uni\xc3\xb3 Sovi\xc3\xa8tica.\n_START_SECTION_\nCarrera esportiva\n_START_PARAGRAPH_\nVa participar en els Jocs Ol\xc3\xadmpics d'hivern de 1992 realitzats a Albertville (Fran\xc3\xa7a) en representaci\xc3\xb3 de l'Equip Unificat, aconseguint guanyar cinc medalles: tres medalles d'or en les proves de persecuci\xc3\xb3 5/10 km., 15 km. cl\xc3\xa0ssics i en els relleus 4x5 km i dues medalles de plata en les proves de 5 km. cl\xc3\xa0ssics i 30 km. lliures. En els Jocs Ol\xc3\xadmpics d'hivern de 1994 realitzats a Lillehammer (Noruega), i en representaci\xc3\xb3 de R\xc3\xbassia, aconsegu\xc3\xad guanyar quatre medalles: tres noves medalles d'or en les proves de 5 km., persecuci\xc3\xb3 5/10 km i relleus 4x5 quil\xc3\xb2metres i una medalla de plata en la prova dels 15 km., a m\xc3\xa9s de finalitzar cinquena en la prova dels 30 km. lliures. _NEWLINE_En el Campionat del M\xc3\xb3n realitzat a Trondheim Yegorova fou desqualificada per dopatge el 26 de febrer de 1997 per l'\xc3\xbas de bromantan, un esteroide anabolitzant, tres dies despr\xc3\xa9s d'haver guanyar la prova dels 5 km. Sancionada per la Federaci\xc3\xb3 Interancional d'Esqu\xc3\xad (FIS) no pogu\xc3\xa9 participar en els Jocs Ol\xc3\xadmpics d'hivern de 1998 realitzats a Nagano (Jap\xc3\xb3), i la seva reaparici\xc3\xb3 en els Jocs Ol\xc3\xadmpics d'hivern de 2002 realitzats a Lake Placid (Estats Units) se sald\xc3\xa0 amb l'assoliment d'un cinqu\xc3\xa8 lloc en la prova de 10 km i una onzena posici\xc3\xb3 en la prova d'esprint femen\xc3\xad._NEWLINE_Al llarg de la seva carrera aconsegu\xc3\xad sis medalles en el Campionat del M\xc3\xb3n d'esqu\xc3\xad n\xc3\xb2rdic, destacant els tres ors aconseguits els anys 1991 (30 km i relleus 4x5 km.) i 1993 (relleus 3x5 km.)."